Ons eerste boukontrak was in 1966 vir die bou van die Skool vir Blindes op Worcester. Die Paarl-polisiestasie en hoof kantore teen die Bergrivier het gevolg in 1970. Sedertdien het ons oor die 50 jaar baie konstruksieprojekte reg oor die Wes-Kaap voltooi.
Ons kombineer ons uitgebreide kennis en kundigheid om kwaliteit konstruksieprojekte te lewer vir sowel die private as die openbare sektor. Met ’n reputasie van die lewering van kwaliteitwerk, binne tydsbestek en begroting, is ons trots op ons projekte wat die toets van die tyd sal deurstaan.
Toegewyde personeellede soos Elfreda de Kock werk al 34 jaar vir die maatskappy, en John Hartnick is kort op haar hakke met 32 jaar diens. Elfreda, ons uitvoerende kantoorhoof, is die sentrale pilaar van ons toegewyde kantooradministrasiespan en het gesien hoe die maatskappy gegroei het van ’n nederige begin tot waar die maatskappy vandag is. John, ’n senior terreinagent, het die voltooiing van talle prestige projekte onder sy leiding oor 32 jaar by die maatskappy gesien.